b'\n_START_ARTICLE_\nHow to Destroy Angels\n_START_SECTION_\nV\xc4\x93sture\n_START_PARAGRAPH_\nPirm\xc4\x81 grupas dziesma A Drowning, kas ir ar\xc4\xab grupas pirmais singls, tika public\xc4\x93ta internet\xc4\x81 2010. gada 4. maij\xc4\x81. T\xc4\x81s ierakst\xc4\x81 ir piedal\xc4\xabjies viens no biju\xc5\xa1ajiem Nine Inch Nails sadarb\xc4\xabbas partneriem Elans Maulders. Savuk\xc4\x81rt pirmais grupas videoklips The Space in Between tika public\xc4\x93ts 2010. gada 14. maij\xc4\x81._NEWLINE_Grupas 6 dziesmu debijas EP ieraksts tika izdots 2010. gada 1. j\xc5\xabnij\xc4\x81 bezmaksas ciparu lejupiel\xc4\x81des form\xc4\x81t\xc4\x81. Grupa v\xc4\x93l\xc4\x81k ierakst\xc4\xabja ar\xc4\xab kaverversiju Braiena Ferija dziesmai Is Your Love Strong Enough?, kas tika izdota 2011. gada 9. decembr\xc4\xab filmas The Girl with the Dragon Tattoo ska\xc5\x86u celi\xc5\x86\xc4\x81._NEWLINE_2012. gada 21. septembr\xc4\xab Trents Reznors pazi\xc5\x86oja, ka How to Destroy Angels sadarb\xc4\xabb\xc4\x81 ar Columbia Records 2012. gada novembr\xc4\xab izdos otro EP ierakstu \xe2\x80\x94 An Omen. savuk\xc4\x81rt 2013. gada 10. janv\xc4\x81r\xc4\xab tika pazi\xc5\x86ots par pirm\xc4\x81 studijas albuma Welcome Oblivion izdo\xc5\xa1anu. Albums tiks izlaists 5. mart\xc4\x81, taj\xc4\x81 tiks iek\xc4\xbcautas da\xc5\xbeas dziesmas no An Omen.'